
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS ADMINISTRACIJOS NUOSTATŲ TVIRTINIMO
2009 m. sausio 22 d. Nr. T-6
Šakiai



Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 10 p., 18 str. 1 d. ir Biudžetinių įstaigų įstatymo (1995, Nr. 104-2322) 5 str., nusprendžia:


1.  Patvirtinti  savivaldybės administracijos nuostatus (pridedama).

2. Įgalioti savivaldybės administracijos direktorių pasirašyti šio sprendimo 1 punktu patvirtintus savivaldybės administracijos nuostatus ir juos įregistruoti juridinių asmenų registre.

3. Pripažinti netekusiu galios savivaldybės tarybos 2006 m.  gruodžio 7 d. sprendimą Nr. T-352 „Dėl Šakių rajono savivaldybės administracijos nuostatų patvirtinimo“.
Meras





          


         Juozas Bertašius

        PATVIRTINTA



                                 Šakių rajono savivaldybės tarybos

       2009 m. sausio 22 d. sprendimu Nr.T-6

SAVIVALDYBĖS ADMINISTRACIJOS NUOSTATAI

I. BENDROSIOS NUOSTATOS

1. Šakių rajono savivaldybės administracija (toliau tekste – Administracija) yra viešojo administravimo funkcijas atliekanti savivaldybės biudžetinė įstaiga.
2. Administracijos buveinė: Bažnyčios g. 4, 71120 Šakiai

3. Administracijos savininkas yra Šakių rajono savivaldybė, o savininko teises ir pareigas įgyvendinanti institucija – Šakių rajono savivaldybės taryba (toliau tekste – Taryba). 

4. Administraciją sudaro struktūriniai, struktūriniai teritoriniai padaliniai - seniūnijos (filialai) ir į struktūrinius padalinius neįeinantys viešojo administravimo valstybės tarnautojai.

5. Administracijos įgaliojimai nesusiję su Tarybos įgaliojimų pabaiga. 

6. Administracija savo veikloje vadovaujasi Lietuvos Respublikos Konstitucija, Vietos savivaldos įstatymu, Viešojo administravimo įstatymu, Valstybės tarnybos įstatymu, Biudžetinių įstaigų įstatymu, kitais teisės aktais, Tarybos sprendimais, mero potvarkiais ir Administracijos direktoriaus įsakymais bei šiais nuostatais. 

7. Administracija yra juridinis asmuo, turintis sąskaitų bankuose ir antspaudą su Savivaldybės herbu. Administracijos  struktūriniai teritoriniai padaliniai - seniūnijos gali turėti sąskaitų bankuose.

8. Administracijos valstybės tarnautojai ir darbuotojai, dirbantys pagal darbo sutartis, negali būti Savivaldybės, kurioje jie dirba, Tarybos nariai.

9. Administracija yra paramos gavėja.

II. VEIKLOS  RŪŠYS

10. Lietuvos Respublikos savivaldybių veikla (EVRK  84.11.20)
III. TIKSLAI, UŽDAVINIAI IR FUNKCIJOS

11. Pagrindiniai Administracijos tikslai: kartu su  kitomis Savivaldybės institucijomis skatinti ir plėtoti vietos savivaldą kaip demokratinės valstybės raidos pagrindą; sudaryti būtinas teisines prielaidas įgyvendinti Konstitucijos nuostatą, jog visos valdžios įstaigos tarnauja žmonėms. 
12. Svarbiausi Administracijos uždaviniai - vykdyti viešąjį administravimą, skatinti tarnautojų administracinius gebėjimus, didinti veiklos efektyvumą. 

13. Administracija sprendžia jos kompetencijai priklausančius klausimus, vykdo kitas įstatymų ir Tarybos jai pavestas funkcijas. 

14. Administracija kaupia, sistemina bei ruošia Tarybos,  mero, Administracijos direktoriaus veiklai reikalingą informaciją ir kitą medžiagą bei teikia Tarybai,  merui, Administracijos direktoriui pasiūlymus savivaldos institucijų kompetencijai pavestais klausimais. 

15. Administracija, vykdydama jai pavestus uždavinius:

15.1. savivaldybės teritorijoje organizuoja ir kontroliuoja savivaldybės institucijų sprendimų įgyvendinimą arba pati juos įgyvendina;

15.2. įgyvendina įstatymus ir Vyriausybės nutarimus, nereikalaujančius Tarybos sprendimų;

15.3. įstatymų nustatyta tvarka organizuoja savivaldybės biudžeto pajamų ir išlaidų bei kitų piniginių išteklių buhalterinės apskaitos tvarkymą, organizuoja ir kontroliuoja Savivaldybės turto valdymą ir naudojimą;

15.4. administruoja viešųjų paslaugų teikimą; 

15.5. rengia savivaldybės institucijų sprendimų ir potvarkių projektus;

15.6. atlieka mero, Tarybos narių ir savivaldybės kontrolieriaus tarnybos finansinį, ūkinį bei materialinį aptarnavimą;

15.7. per įgaliotus valstybės tarnautojus atstovauja savivaldybei savivaldybės įmonių ir akcinių bendrovių valdymo organuose;

15.8. atlieka kitas įstatymų, kitų teisės aktų ir Savivaldybės tarybos sprendimų nustatytas funkcijas.

IV. ADMINISTRACIJOS TEISĖS

16. Administracija, įgyvendindama jai pavestus uždavinius ir funkcijas, turi teisę gauti iš Savivaldybės bei jos teritorijoje esančių valstybės institucijų bei kitų įmonių, įstaigų, organizacijų duomenis bei informaciją Administracijos kompetencijos klausimais, savo kompetencijos klausimais kreiptis į valstybės institucijas bei įstaigas. 
17. Administracija turi ir kitų teisės aktų ir savivaldybės institucijų sprendimų jai suteiktų teisių.

V. ADMINISTRACIJOS VALDYMO INSTITUCIJOS, JŲ KOMPETENCIJA, FUNKCIJOS IR ATSAKOMYBĖ

18. Administracijos  direktorius yra Administracijos vadovas - įstaigos vadovas, pavaldus Tarybai   ir  atskaitingas Tarybai ir merui.

19. Administracijos direktorius į pareigas skiriamas mero teikimu Tarybos sprendimu Tarybos įgaliojimų laikui politinio (asmeninio) pasitikėjimo pagrindu. Administracijos direktoriaus kadencijų skaičius tam pačiam asmeniui neribojamas. Administracijos direktoriaus pavaduotojas    (-ai) (jeigu ši (-ios) pareigybė (-ės) steigiama (-os) į pareigas mero siūlymu skiriamas (-i) administracijos direktoriaus siūlymu mero teikimu Tarybos sprendimu politinio (asmeninio) pasitikėjimo pagrindu.

20. Administracijos direktoriaus skyrimo ir atleidimo tvarką nustato Valstybės tarnybos ir Vietos savivaldos įstatymai. 

21. Tarnybines nuobaudas Administracijos direktoriui (direktoriaus pavaduotojui (-ams) už tarnybinius nusižengimus skiria Taryba. Tarnybinės nuobaudos skyrimo procedūra pradedama mero iniciatyva arba remiantis jo gauta rašytine  informacija apie Administracijos direktoriaus (direktoriaus pavaduotojo (-ų) tarnybinius nusižengimus.

22. Administracijos direktoriaus, administracijos direktoriaus pavaduotojo pareigybių aprašymus tvirtina Taryba. 

23. Administracijos direktorius:

23.1. tiesiogiai ir asmeniškai atsako už įstatymų, Vyriausybės nutarimų, Tarybos sprendimų ir kitų teisės aktų įgyvendinimą savivaldybės teritorijoje jo kompetencijai priskirtais klausimais; 

23.2. tiesiogiai įgyvendindamas įstatymus, Vyriausybės nutarimus ir Tarybos sprendimus, gali kreiptis į valstybinio administravimo subjektus, leisti įsakymus, privalomus Administracijos struktūriniams bei struktūriniams teritoriniams padaliniams - seniūnijoms ir į struktūrinius padalinius neįeinantiems valstybės tarnautojams bei jam priskirtos kompetencijos klausimais savivaldybės gyventojams ir kitiems savivaldybės teritorijoje esantiems subjektams;

23.3. organizuoja Administracijos darbą, tvirtina Administracijos struktūrinių ir struktūrinių teritorinių padalinių - seniūnijų veiklos nuostatus, atsako už vidaus administravimą Administracijoje;

23.4. tvirtina valstybės tarnautojų ir darbuotojų, dirbančių pagal darbo sutartis, pareigybių aprašymus ir sąrašus; 

23.5. administruoja asignavimus, Tarybos skirtus Administracijai

23.6. Tarybos nustatyta tvarka administruoja savivaldybės biudžeto asignavimus ir kitus piniginius išteklius, organizuoja Savivaldybės biudžeto vykdymą ir atsako už savivaldybės ūkinę bei finansinę veiklą, administruoja savivaldybės turtą;

23.7. įstatymų nustatyta tvarka skiria į pareigas ir iš jų atleidžia Administracijos valstybės tarnautojus ir kitus Administracijos darbuotojus, atlieka kitas Valstybės tarnybos įstatymo ir savivaldybės tarybos jam priskirtas personalo valdymo funkcijas;  

23.8. organizuoja Tarybos narių , valstybės tarnautojų, ir darbuotojų , dirbančių pagal darbo sutartis, mokymą bei jų kvalifikacijos kėlimą;

23.9. Tarybos veiklos reglamento nustatyta tvarka atsiskaito už savo ir savivaldybės administracijos veiklą teikdamas  veiklos ataskaitas Tarybai ir merui;

23.10. Tarybos veiklos reglamento nustatyta tvarka ir terminais, bet ne rečiau kaip kartą per metus informuoja Savivaldybės gyventojus apie savo veiklą;

23.11. pateikia merui Taryboje svarstytinus klausimus kartu su sprendimų projektais;

23.12. atsako už Tarybos sprendimų, mero potvarkių įgyvendinimą;

23.13. savo kompetencijos ribose sudaro sutartis;

23.14. įstatymų nustatyta tvarka atstovauja arba įgalioja kitus Administracijos tarnautojus atstovauti valstybinėse institucijose, įstaigose, įmonėse, organizacijose;

23.15. koordinuoja ir kontroliuoja viešąsias paslaugas teikiančių subjektų darbą, atlieka kitas pagal įstatymus ir savivaldybės tarybos sprendimus jam priskirtas savivaldybės juridinių asmenų valdymo funkcijas,

23.16. užtikrina įstaigos vidaus kontrolės, įskaitant finansų kontrolę, sukūrimą, jos veikimą bei tobulinimą;

23.17. atlieka kitas įstatymais ir teisės aktais Administracijai priskirtas funkcijas. 

24. Administracijos direktorius pagal savo kompetenciją leidžia įsakymus :  dėl darbo grupių, komisijų sprendimų projektams rengti bei klausimams nagrinėti sudarymo,  dėl valstybės tarnautojų ir darbuotojų, dirbančių pagal darbo sutartis, atostogų, komandiruočių, dėl tarnybinių ir drausminių nuobaudų skyrimo, kitais organizaciniais ir personaliniais klausimais.

25. Administracijos direktorius Administracijai atstovauja pagal Administracijos nuostatus, o padalinio vadovas atitinkamam padaliniui atstovauja pagal padalinio nuostatus, valstybės tarnautojai, neįeinantys į padalinius - pagal pareigybių aprašymus. Administracijos direktorius įstatymų nustatyta tvarka gali įgalioti direktoriaus pavaduotoją kitą Administracijos tarnautoją atstovauti administracijai už savivaldybės ribų.

26. Savivaldybėje sudaromas Administracijos direktoriaus rezervas, kurio dydį kasmet nustato Taryba, tvirtindama Savivaldybės biudžetą. Savivaldybės administracijos direktoriaus rezervo lėšas skirsto Administracijos direktorius.

27. Administracijos direktoriaus atostogų, komandiruočių, stažuočių, ligos atvejais  ar negalint eiti pareigų dėl kitų priežasčių  jo pareigas laikinai eina administracijos direktoriaus pavaduotojas.       

28.Skyrių vedėjų, seniūnų funkcijas jų atostogų, komandiruočių, stažuočių, ligos atvejais   ar negalint eiti pareigų dėl kitų priežasčių atlieka administracijos direktoriaus įsakymu paskirti valstybės tarnautojai.

29. Kai Savivaldybės teritorijoje laikinai įvedamas tiesioginis valdymas, Administracijos direktorius yra pavaldus ir atskaitingas Vyriausybės įgaliotiniui.

VI. ADMINISTRACIJOS, STRUKTŪRINIŲ PADALINIŲ STRUKTŪRA IR VEIKLA

30. Administraciją sudaro struktūriniai padaliniai, į struktūrinius padalinius neįeinantys valstybės tarnautojai ir struktūriniai teritoriniai padaliniai- seniūnijos (savivaldybės administracijos filialai) 
31. Administracijos struktūrą, jos veiklos nuostatus ir darbo užmokesčio fondą, didžiausią leistiną valstybės tarnautojų pareigybių ir darbuotojų , dirbančių pagal darbo sutartis ir gaunančių užmokestį iš savivaldybės biudžeto, skaičių  savivaldybės administracijos direktoriaus siūlymu mero teikimu tvirtina ir keičia savivaldybės taryba. 

32. Administracijos padalinių kompetenciją, funkcijas, darbo organizavimą, atsakomybę nustato šių padalinių veiklos nuostatai;

33. Administracijos struktūriniai padaliniai palaiko tarpusavio ryšius taip, kad gali vykdyti administracines funkcijas kaip visuma, t.y. teikia vieni kitiems informaciją, reikalingą bet kurio padalinio funkcijoms tinkamai atlikti, bendros ar atskiros kompetencijos sprendimų projektams parengti ar savivaldybės institucijų sprendimams įgyvendinti. 

34. Administracijos struktūriniams padaliniams (skyriams) vadovauja vedėjai, o struktūriniams-teritoriniams padaliniams seniūnijoms - seniūnai. Skyrių vedėjus ir seniūnus jų atostogų, komandiruočių, stažuočių, ligos laikotarpiu ar jiems negalint atlikti pareigų dėl kitų priežasčių, pavaduoja padalinių nuostatuose numatyti arba Administracijos direktoriaus įsakymu paskirti tarnautojai.

35. Administracijos kompetencijai priskirti klausimai nagrinėjami vadovaujantis galiojančiais Lietuvos Respublikos įstatymais, kitais teisės aktais bei Savivaldybės institucijų sprendimais. 

36. Tarybos komitetų rekomendacijos, Tarybos narių paklausimai Administracijos kompetencijos klausimais nagrinėjami ir atsakymai pateikiami Tarybos veiklos reglamento nustatyta tvarka.

37. Tarybos sprendimams, Administracijos direktoriaus įsakymams, mero potvarkiams vykdyti ir kitiems savo kompetencijos klausimams spręsti Administracijos direktorius kviečia posėdžius ir pasitarimus, sudaro darbo grupes, komisijas.

38. Administracija nagrinėja gyventojų pasiūlymus, pareiškimus, skundus ir priima interesantus. 

39. Gyventojų pasiūlymai, pareiškimai, skundai, adresuoti Savivaldybės institucijoms, nagrinėjami ir interesantai priimami vadovaujantis Lietuvos Respublikos įstatymais, Vyriausybės nutarimais, kitais teisės aktais, taip pat mero ir Administracijos direktoriaus nurodymais. 

40. Raštiški gyventojų pasiūlymai, pareiškimai, skundai priimami Savivaldybės priimamajame, kur jie registruojami ir organizuojamas jų nagrinėjimas. 

41. Tarybos narių paklausimai (klausimai), nagrinėjami Tarybos veiklos reglamento nustatyta tvarka.

42. Administracijos padaliniai Administracijos direktoriaus reikalavimu pateikia savo veiklos ataskaitas. 

43. Už pareigų nevykdymą ar netinkamą vykdymą Administracijos valstybės tarnautojai ir darbuotojai dirbantys pagal darbo sutartis atsako teisės aktų nustatyta tvarka.

44. Administracijos valstybės tarnautojų ir darbuotojų dirbančių pagal darbo sutartis darbo santykius reglamentuoja Valstybės tarnybos įstatymas, Darbo kodeksas ir kiti teisės aktai.

45. Administracijos valstybės tarnautojų ir darbuotojų dirbančių pagal darbo sutartis darbo užmokestis nustatomas Valstybės tarnybos įstatymo, Darbo kodekso ir kitų teisės aktų nustatyta tvarka. 

VII. ADMINISTRACIJOS LĖŠŲ ŠALTINIAI, JŲ NAUDOJIMAS IR FINANSINĖS VEIKLOS KONTROLĖ

46. Administracija finansuojama iš Tarybos patvirtintų biudžeto asignavimų įstaigos programoms vykdyti.

47. Administracijos finansinius išteklius sudaro :

47.1. savivaldybės biudžeto lėšos; 

47.2. pavedimų lėšos;

47.3. parama, gaunama įstatymų nustatyta tvarka;

47.4. Europos Sąjungos ir kitų fondų lėšos;

48. Administracijos darbo užmokesčio asignavimus tvirtina ir prireikus tikslina Taryba. 

49. Administracijos lėšos naudojamos pagal Administracijos direktoriaus patvirtintas programų sąmatas. 

50. Administracija įstatymų nustatyta tvarka gali turėti ir kitų lėšų. 

51. Administracijos finansinį ir veiklos auditą atlieka valstybės ir savivaldybės institucijos teisės aktų nustatyta tvarka.

VIII. ADMINISTRACIJOS REIKALŲ PERDAVIMAS IR PERĖMIMAS
52. Tarybai priėmus sprendimą dėl Administracijos direktoriaus atleidimo iš pareigų, Administracijos direktorius Tarybos sprendime nurodytu laiku, dalyvaujant merui, turi perduoti reikalus naujam Administracijos direktoriui ar kitam Tarybos įgaliotam asmeniui.
53. Perduodant reikalus, turi būti pateikti svarbiausi duomenys, apibūdinantys faktinę Administracijos būklę, struktūrą, etatus ir personalą, Savivaldybei pavaldžias ir jos reguliavimo sričiai priskirtas įmones, įstaigas bei organizacijas, Savivaldybės biudžeto lėšų naudojimą, buhalterinės apskaitos ir atskaitomybės būklę, Savivaldybės turto ir archyvo būklę, Lietuvos Respublikos įstatymų, Vyriausybės nutarimų, tiesiogiai susijusių su Savivaldybe, bei Tarybos sprendimų, mero potvarkių vykdymą.

54. Reikalų perdavimo ir priėmimo aktą pasirašo reikalus perduodantis ir juos perimantys asmenys, taip pat meras. Jei reikalus perduodantis arba juos perimantis asmuo nesutinka su kai kuriais akto skyriais (punktais), jis nurodo tai raštu, pasirašydamas aktą.

55. Reikalų perdavimo ir priėmimo aktas surašomas dviem egzemplioriais, kurių vienas lieka merui, o kitas įteikiamas reikalus priimančiam asmeniui. Buvęs Administracijos direktorius turi teisę gauti akto kopiją.

56. Administracijos padalinio reikalų perdavimo ir priėmimo tvarką reglamentuoja padalinio veiklos nuostatai.

57. Administracijos tarnautojų, neįeinančių į struktūrinius padalinius, reikalų perdavimo ir perėmimo tvarką reglamentuoja jų pareigybių aprašymai.

VIII. LIKVIDAVIMAS IR REORGANIZAVIMAS

58. Administracija reorganizuojama ar likviduojama Tarybos sprendimu teisės aktų nustatyta tvarka.

______________________________

